als_Latn dik_Latn sna_Latn
Fshati Rremull në Mat prej 27 vjetësh nuk ka furnizim me ujë të pijshëm. Politikanët premtojnë se do ta ndërtojnë një ujësjellës për këtë fshat, një premtim ky që daton që në fushatën e parë elektorale të pluralizmit. Banorët marrin ujë në një rezervuar ku shuajnë etjen edhe kafshët.
27 vjet më parë, në fshatin Rremull të Matit, kryefjala e premtimeve elektorale ishte furnizimi me ujë të pijshëm. Por edhe këtë fushatë elektorale, duket se uji i pijshëm mbetet sërish premtim, pasi siç edhe mund të shihet në këtë vend ku pijnë ujë bagëtitë, furnizohen edhe banorët e zonës.
Kur vera është e nxehtë, burimi edhe thahet. Banoret e fshatit shprehen se mbajnë radhe te gjata, për të mbushur ujë pasi 500 frymë furnizohen në të njëjtin burim që veç kësaj, nuk ka as higjienë. Në rezervuar nuk është hedhur kurrë klor, apo të jenë bërë analiza.
I vetmi koment që bashkon këta njerëz është se politikanët kanë guxim që vijnë të kërkojnë vota në fshatin e tyre.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn ind_Latn als_Latn